হাওয়া হলো ২০২২ সালের একটি বাংলাদেশী বাংলা ভাষার রহস্য–নাট্যধর্মী চলচ্চিত্র, যেটি পরিচালনা করেছেন মেজবাউল রহমান সুমন। এটি সুমনের পরিচালিত প্রথম চলচ্চিত্র। চলচ্চিত্রটি সান মিউজিক অ্যান্ড মোশন পিকচার্স লিমিটেডের অধীনে প্রযোজিত এবং ফেসকার্ড প্রোডাকশনের অধীনে নির্মিত হয়েছে। চলচ্চিত্রটির গল্প মূলত একালের রূপকথা নির্ভর, যার কাহিনি গভীর সমুদ্রে মাছ ধরার ট্রলারে আটকে পড়া আটজন মাঝি-মাল্লা এবং এক রহস্যময় বেদেনীকে ঘিরে আবর্তিত হয়েছে। এতে শ্রেষ্ঠাংশে অভিনয় করেছেন চঞ্চল চৌধুরী, নাজিফা তুষি, শরীফুল রাজ, সুমন আনোয়ার, নাসির উদ্দিন খান, সোহেল মণ্ডল ও রিজভী রিজু।  চলচ্চিত্রটি ২০২২ সালের ২৯ জুলাই বাংলাদেশের প্রেক্ষাগৃহে মুক্তি পায়। মুক্তির পর চলচ্চিত্রটি এর পরিচালনা, চিত্রগ্রহণ ও অভিনয়শিল্পীদলের অভিনয়ের জন্য প্রশংসিত হয়। এটি ৪৭তম জাতীয় চলচ্চিত্র পুরস্কারে ২টি বিভাগে এবং ২৪তম মেরিল-প্রথম আলো পুরস্কারে ৬টি মনোনয়ন থেকে সেরা চলচ্চিত্র, সেরা চলচ্চিত্র পরিচালক (সুমন)-সহ পাঁচটি পুরস্কার অর্জন করে।   পটভূমি  অভিজ্ঞ চান মাঝির নেতৃত্বে আটজন মাঝি মাছ ধরার ট্রলার নিয়ে সমুদ্রে মাছ ধরতে যায়। তার সাথে আছে তার পুরনো সঙ্গী এজা, নাগু, ফণী ও মরা এবং দলে নতুন ইবা, উরকেস ও পারকেস। মাছ ধরতে গিয়ে জাল ফেলে তারা এক বেদের মেয়েকে সমুদ্র থেকে তোলে। এরপর থেকে ট্রলারে রহস্যময় সব ঘটনা ঘটতে থাকে। তাদের জালে কোন মাছ ওঠে না এবং গভীর সমুদ্রে হারিয়ে যায়। সবাই বেদের মেয়েকে দোষারোপ করে ট্রলার থেকে সমুদ্রে ফেলে দিতে বলে। ইবা তার পাশে দাড়ায় এবং তার সাথে বন্ধুত্ব হয়ে ওঠে। ইবা জানতে পারে বেদের মেয়ের নাম (গুলতি)। সে প্রতিশোধ নিতে এই ট্রলারে এসেছে। তারপর একে একে সবাই তার শিকার হতে থাকে।   অভিনয়শিল্পীদল    নির্মাণ  চলচ্চিত্রটির চিত্রগ্রহণ শুরু হয় ২০১৯ সালের ১৩ অক্টোবর। বঙ্গোপসাগরের কোল ঘেষা সেন্ট মার্টিন দ্বীপে এর দৃশ্যধারণ করা হয়েছে।   সঙ্গীত  চলচ্চিত্রটির সঙ্গীতায়োজন করেছেন ইমন চৌধুরী। গানে কণ্ঠ দিয়েছেন এরফান মৃধা শিবলু, মেঘদল ও বাসুদেব দাস বাউল। এ চলচ্চিত্রের হাশিম মাহমুদের লেখা ও সুর করা "সাদা সাদা কালা কালা" গানটি দেশজুড়ে বিপুল জনপ্রিয়তা লাভ করে।   মুক্তি  ২০২২ সালের ২রা এপ্রিল চলচ্চিত্রটির পোস্টার প্রকাশিত হয়। ২০২২ সালের ৭ই জুন চলচ্চিত্রটির ট্রেলার প্রকাশিত হয়। ২০২২ সালের ৩রা জুলাই চলচ্চিত্রটি বাংলাদেশ চলচ্চিত্র সেন্সর বোর্ড থেকে সেন্সর ছাড়পত্র পায়। একই বছরের ২৯ জুলাই দেশের ২৪টি প্রেক্ষাগৃহে চলচ্চিত্রটি মুক্তি পায়। মুক্তির পর চলচ্চিত্রটি দর্শকদের থেকে ইতিবাচক মন্তব্য লাভ করে।  পুরস্কার ও মনোনয়ন  প্রদানের তারিখ পুরস্কার বিভাগ মনোনীত ফলাফল  ৪ মার্চ ২০২৩ বাইফা পুরস্কার সেরা প্রতিশ্রুতিশীল তারকা (নারী) নাজিফা তুষি   ৮ সেপ্টেম্বর ২০২৩ মেরিল-প্রথম আলো পুরস্কার সেরা চলচ্চিত্র অভিনেতা চঞ্চল চৌধুরী   সেরা গায়ক এরফান মৃধা শিবলু  সেরা নবাগত অভিনয়শিল্পী রিজভী রিজু  সেরা চলচ্চিত্র (সমালোচক) অজয় কুমার কুন্ডু  সেরা চলচ্চিত্র পরিচালক (সমালোচক) মেজবাউর রহমান সুমন  সেরা চলচ্চিত্র অভিনেত্রী (সমালোচক) নাজিফা তুষি  ৩১ অক্টোবর ২০২৩ জাতীয় চলচ্চিত্র পুরস্কার শ্রেষ্ঠ অভিনেতা চঞ্চল চৌধুরী   শ্রেষ্ঠ শব্দগ্রাহক রিপন নাথ    তথ্যসূত্র    বহিঃসংযোগ          বিষয়শ্রেণী:২০২২-এর চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:২০২০-এর দশকের রহস্য চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র‎ বিষয়শ্রেণী:বাংলাদেশী রহস্য চলচ্চিত্র বিষয়শ্রেণী:বাংলাদেশী রোমাঞ্চকর চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলাদেশী অপরাধমূলক নাট্য চলচ্চিত্র‎ বিষয়শ্রেণী:পরিচালনায় অভিষেক চলচ্চিত্র বিষয়শ্রেণী:কুম্ভিলতা বিতর্কে জড়িত চলচ্চিত্র বিষয়শ্রেণী:কোভিড-১৯ মহামারীর কারণে স্থগিত চলচ্চিত্র বিষয়শ্রেণী:চট্টগ্রাম বিভাগে ধারণকৃত চলচ্চিত্র বিষয়শ্রেণী:প্রতিশোধ বিষয়ক বাংলাদেশী চলচ্চিত্র বিষয়শ্রেণী:সেরা চলচ্চিত্র বিভাগে মেরিল-প্রথম আলো সমালোচক পুরস্কার বিজয়ী বিষয়শ্রেণী:ইমন চৌধুরী সুরারোপিত চলচ্চিত্র